###### ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ

### ΤΜΗΜΑ ΘΕΩΡΙΑΣ ΚΑΙ ΙΣΤΟΡΙΑΣ ΤΗΣ ΤΕΧΝΗΣ

### Επιμέλεια Εκθέσεων

**2018-2019**

**(Η’ εξάμηνο)**

## Διδάσκουσα: Ντέλια Τζωρτζάκη

# Συνάντηση 13: 22.5.2019

***Οι δικές σας εκθεσιακές προτάσεις***

***(Οργάνωση εκθέσεων)***

**Α.** Θέμα χορηγίας και πώς γράφουμε **επιστολή προς τους χορηγούς**.

Συγκεκριμένα η επιστολή μας θα πρέπει να έχει την ακόλουθη δομή:

1. Ποιοί είμαστε και σε ποιό πλαίσιο οργανώνουμε την έκθεση. Σύντομη αναφορά στο ότι θα θέλαμε τον τάδε χορηγό αρωγό στην προσπάθειά μας για αυτόν το λόγο (π.χ. συνάφεια με το θέμα μας, ή λόγω δικής του πάγιας χορηγικής πολιτικής στο πλαίσιο εταιρικής κοινωνικής ευθύνης)
2. Κεντρική ιδέα της έκθεσης. Τι θα περιλαμβάνει η έκθεση, ποιοί θα λάβουν μέρος (εφόσον πρόκειται για εικαστική έκθεση με καλλιτέχνες), πού θα πραγματοποιηθεί, πότε, τι παράλληλες εκδηλώσεις θα γίνουν
3. Ποιά είναι τα οφέλη για το χορηγό. Τι προσφέρουμε;

Α) Αυτό που βασικά ζητούν οι χορηγοί είναι *διαφήμιση*. Άρα αναφορά (παρουσίαση του λογοτύπου της εταιρείας) στην ίδια την έκθεση, στο εισαγωγικό πανό συνήθως, ή σε ξεχωριστό πανό με ευχαριστίες αν είναι πολλοί οι χορηγοί). Επίσης αναφορά του χορηγού σε όλα το υλικό που θα συνοδεύει την έκθεση (έντυπο: κατάλογος, αφίσα, πρόσκληση, δελτίο τύπου κλπ), προβολή στα ΜΜΕ, παρουσία του στη συνέντευξη τύπου (αν γίνει).

Β) Έμμεση προβολή μέσω *παραχώρησης του χώρου* για δικές τους εκδηλώσεις είτε κατά τη διάρκεια της έκθεσης, είτε ως συμφωνία για το μέλλον (π.χ χρήση του χώορυ για ένα διάστημα, ειδικά αν είναι Μέγας χορηγός).

Γ) *Χώρος στον κατάλογο* για διαφήμισή του (εκτός του λογότυπου)

Δ) Δωρεάν κατάλογοι ή άλλο υλικό της έκθεσης (συμφωνημένος αριθμός αντιτύπων)

1. *Προϋπολογισμός της έκθεσης* και πρόταση από μέρους μας να συμβάλει είτε με

ποσό συγκεκριμένο που να καλύπτει το μεγαλύτερο μέρος των αναγκών της έκθεσης (Μέγας Χορηγός) είτε με μικρότερο ποσό είτε με χορηγία σε είδος (εκτύπωση καταλόγου, κάλυψη κατασκευαστικών, κάλυψη δεξίωσης κλπ.)